《送平直之沔阳学正》
宋代·王称

楚泽三秋近，荆门一望开。沔流缘泮入，巫树拥屏来。

共讶平当老，谁怜宋玉才。凤歌时有客，狂狷待君裁。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。